Udlandsferien er byttet ud med sommerhuset, oplever feriehusudlejning.

Efterårsferien er for mange lig med tid i sommerhus med familien. Og netop dén ferieform ser ud til at vinde frem i en tid med energikrise og høj inflation. For hos Sol og Strand kradser krisen ikke. Sommerhusudledningsfirmaet oplever ikke bare et godt efterår, men det bedste nogensinde. - Når man sammenligner med 2021, så ligger vi godt 10 procent over målt i antal udlejninger, siger Jonas Balle Pedersen, som er regionschef hos Sol og Strand. - Vi oplever et rekordefterår, og det er vi naturligvis glade for. Billigere ferieform Rekordefteråret er på trods af stigende priser. Eller måske på grund af. Det vurderer regionschefen. - Sommerhusformen vinder frem, og det er den jo nok fordi, det er et prisbilligt alternativ til en udlandsferien, mens han henviser til, at naturen er gratis at nyde, og at man selv kan tage mad med for at holde budgettet nede. Bureauet har cirka 6000 ferieboliger i Danmark, hvoraf halvdelen ligger i Nordjylland. Boliger som også ser ud til at blive revet væk senere på året. - Til jul og nytår ser vi også en øget interesse allerede nu. Samtidig ser vi spændt ind i 2023, men det kan vi ikke sige så meget om lige nu. Det tyder på, at folk lige skal orientere sig i situationen, inden de bestiller i det kommende år. Den rekordhøje inflation, der lige nu er på 9,9, forventes at stige i 2023. Det viser en ny prognose fra oktober, der forudser en opbremsning af økonomien, hvilket vil kulminere med decideret økonomisk tilbagegang i 2023.